CELEX: 32005R1356
Language: lt
Date: 2005-08-18 00:00:00
Title: 2005 m. rugpjūčio 18 d. Komisijos reglamentas (EB) Nr. 1356/2005, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl oksolino rūgšties ir morantelio   (Tekstas svarbus EEE)

19.8.2005   
            
            
               LT
            
            
               Europos Sąjungos oficialusis leidinys
            
            
               L 214/3
            
         
      KOMISIJOS REGLAMENTAS (EB) Nr. 1356/2005
   2005 m. rugpjūčio 18 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl oksolino rūgšties ir morantelio
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį,
   atsižvelgdama į Veterinarinių vaistų komiteto suformuluotą Europos vaistų vertinimo agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas maistui skirtiems gyvūnams skiriamuose veterinariniuose vaistuose, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Oksolino rūgštis įtraukta į Reglamento (EEB) Nr. 2377/90 I priedą viščiukų ir kiaulių raumenims, odai ir riebalams, kepenims ir inkstams, pelekinių žuvų raumenims ir odai natūraliomis proporcijomis, išskyrus paukščius, kurių kiaušiniai skirti žmonių maistui. Į šį įrašą reikėtų įtraukti visų maistui skirtų gyvūnų rūšis, išskyrus tuos, kurių pienas ir kiaušiniai skirti žmonių maistui; šis įrašas taikomas tik pelekinių žuvų „raumenims ir odai natūraliomis proporcijomis“, o didžiausias nustatytas likučių kiekis kiaulių ir naminių paukščių riebaluose sietinas su „oda ir riebalais natūraliomis proporcijomis“.
            
         
               (3)
            
            
               Morantelis įtrauktas į Reglamento (EEB) Nr. 2377/90 I priedą galvijų ir avių raumenims, riebalams, kepenims, inkstams ir pienui. Į šį įrašą turėtų būti įtraukti visi atrajotojai.
            
         
               (4)
            
            
               Reikėtų atitinkamai iš dalies pakeisti Reglamentą (EEB) Nr. 2377/90.
            
         
               (5)
            
            
               Iki šio reglamento taikymo pradžios turėtų būti numatytas atitinkamas laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių pagal šį reglamentą gali prireikti leidimams prekiauti, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (6)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. spalio 18 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 18 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1299/2005 (OL L 206, 2005 8 9, p. 4).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į I priedą įtraukiama (-os) ši (šios) medžiaga (-os) (Farmakologiškai aktyvių medžiagų, kurioms nustatytas didžiausias likučių kiekis, sąrašas).
      1.   Antiinfekcinės medžiagos
      1.2.   Antibiotikai
      1.2.3.   Chinolonai
      
                  Farmakologiškai aktyvi (-ios) medžiaga (-os)
               
               
                  Nustatomas likutis
               
               
                  Gyvūnų rūšys
               
               
                  DLK
               
               
                  Tiriamieji audiniai
               
            
                  
                     Oksolino rūgštis
                  
               
               
                  Oksolino rūgštis
               
               
                  Visi maistui skirti gyvūnai (1)
                  
               
               
                  100 μg/kg
               
               
                  Raumenys (2)
                  
               
            
                  50 μg/kg
               
               
                  Riebalai (3)
                  
               
            
                  150 μg/kg
               
               
                  Kepenys
               
            
                  150 μg/kg
               
               
                  Inkstai
               
            2.   Antiparazitinės medžiagos
      2.1.   Medžiagos, veikiančios endoparazitus
      2.1.7.   Tetrahidropirimidinai
      
                  Farmakologiškai aktyvi (-ios) medžiaga (-os)
               
               
                  Nustatomas likutis
               
               
                  Gyvūnų rūšys
               
               
                  DLK
               
               
                  Tiriamieji audiniai
               
            
                  
                     Morantelis
                  
               
               
                  Likučių, kurie gali būti hidrolizuoti į N-metil-1,3-propandiaminą ir išreikšti morantelio ekvivalentu, visuma
               
               
                  Visi atrajotojai
               
               
                  100 μg/kg
               
               
                  Raumenys
               
            
                  100 μg/kg
               
               
                  Riebalai
               
            
                  800 μg/kg
               
               
                  Kepenys
               
            
                  200 μg/kg
               
               
                  Inkstai
               
            
                  50 μg/kg
               
               
                  Pienas
               
            
         (1)  Nevartotinas gyvūnams, kurių pienas arba kiaušiniai skirti žmonėms vartoti; DLK vertės riebalams, kepenims ir inkstams netaikomos pelekinėms žuvims.
      
         (2)  Pelekinių žuvų DLK susijęs su „raumenimis ir oda natūraliomis proporcijomis“.
      
         (3)  Šis kiaulių ir naminių paukščių DLK susijęs su „oda ir riebalais natūraliomis proporcijomis“.